መብርሂት እቲ ክዳውንቲ ኣብ ዕዳጋ ምስቀረበ ንምምራጽ ትጽገም እምበር፡ ዓይነታት ክዳውንቲ ኮነ ኣስማት መን ከምዝመርጽ "ዝፈልጦ ነገር የለን" በሃሊት'ያ። ጀማል ወሃቢ ረቢ ኣብ ከተማ መቐለ ዕዳጋ ዓዲ ሓቂ ንነዊሕ ዓመታት ኣብ ስፌት ክዳን ዝተዋፈረ በዓል ሞያ እዩ። በዓል ኣሸንዳ ጽቡቕ ዕዳጋ ዝርከበሉ እዋን ከም ዝኾነ ይዛረብ። ኣሸንዳ ብዝመጽአት ቁጽሪ ዕዳጋ ዘምጽኦም ዓይነታት ክዳውንቲ ብመሰረት ምርጫ ቆልዑ ኣሸንዳ እናሰፈየ የቕርብ። እቶም ኣጭርቕቲ ብነጋዶ አስማት ከም ዝወሃቦም ይዛረብ። የማነ'ውን ኣብ ዕዳጋ ዓዲ ሓቂ ብስፌት ክዳን ዝመሓደር መንእሰይ'ዩ። ንበዓል ኣሸንዳ ብዝተዳለዉ ዓይነታት ክዳውንቲ ኣብ ዝተመልአት ገዝኡ ሃይሃይታ ስራሕ ኣሎ። "ክዳን ኣሸንዳ በቲ ኣብ ስፌት ዘሎ በዓል ሞያ'ዩ ስም ዝወሃቦ። ንኣብነት ኣብዚ ሎሚ ዓመት ባንዴራ ትግራይን ኢትዮጵያን ዘለዎም ክደውንቲ ቀሪቦም ኣለዉ። ዝተፈላለዩ ስማት ዝተወሃቦም ኮይኑ ንኣብነት ደብረጽዮን ዝበሃል ኣሎ" ክብል የረድእ። ነጋዶን ሰፈይትን ንኹነታትን ፍጻመታትን መሰረት ብምግባር ንኽዳን ኣሸንዳ ኣስማት ከምዘውጽኡ ብምሕባር፡ ናይዚ ቀንዲ ዕላማ ድማ ጠለብ ንኽውስኽ ምግባር ከምዝኾነ ይገልጽ። "ንኣብነት ሎሚ ዓመት ደብረጽዮን ዝብል ስም ዝተወሃቦ ጨርቂ ብዙሓት ይዕድግኦ ኣለዋ። ዓማዊል 'ኣየናይ እዩ ዶክተር ደብረጽዮን?'
